b'\n_START_ARTICLE_\nParterre (hage)\n_START_PARAGRAPH_\nParterre (hage) er en formell hagekonstruksjon p\xc3\xa5 bakkeniv\xc3\xa5 som best\xc3\xa5r av bed kantet av stein eller tettklippede hekker og gruslagde stier i et m\xc3\xb8nster som danner et vakkert, som regel symmetrisk m\xc3\xb8nster. Det trenger ikke ha blomster. Ordet \xc2\xabparterre\xc2\xbb kommer fra fransk og betyr \xc2\xabp\xc3\xa5 marken\xc2\xbb._NEWLINE_I Frankrike utviklet parterrene seg i franske renessansehager fra det 15. \xc3\xa5rhundre, som for eksempel i tilknytning til slottet i Versailles. Mange etterlignet disse hagene, for eksempel i hagen ved Kensington Palace eller hagen ved Belvedere. For \xc3\xa5 f\xc3\xa5 et best mulig utsyn over hagen, m\xc3\xa5tte man st\xc3\xa5 p\xc3\xa5 en terrasse eller balkong._NEWLINE_Med tiden forsvant hagetypen og ble erstattet av landskapshagene hvor naturen kom mer til sin rett. Men i det 19. \xc3\xa5rhundre kom hagetypen tilbake, n\xc3\xa5 med blomster som ble plantet ut hvert \xc3\xa5r, hvor ogs\xc3\xa5 fargene ble fremhevet.'